ஜார்க்கண்ட் மாநில பாஜக அரசானது, மின்சாரம் வாங்குகிறேன் என்ற பெயரில், மக்களின் வரிப்பணம் பல ஆயிரம் கோடி ரூபாயை அதானி குழுமத்திற்கு அள்ளிக்கொட்ட முடிவு செய்திருப்பது அம்பலத்திற்கு வந்துள்ளது. ஜார்க்கண்ட் மாநிலத்தில், மேற்குவங்க எல்லையையொட்டி இருப்பது கோடா மாவட்டம். இங்கு பிரதமர் மோடியின் நண்பரும், பாஜக-வால் வளர்த்துவிடப்பட்ட பெருமுதலாளியுமான அதானி, 1600 மெகாவாட் அனல்மின் நிலையம் ஒன்றை அமைத்து வருகிறார். முழுக்க முழுக்க அண்டை நாடான வங்கதேசத்திற்கு மின்சாரம் விற்பனை செய்வதற்காக இந்த அனல்மின் நிலையத்தை அதானி நிர்மாணித்து வருகிறார்.